Khawzawl DC hovin free LPG connection leh gas kaihhnawih chungchangah meeting nei,"1369/2024-2025 Dated Khawzawl, the 30th of July, 2024: Vawiin chhun dar 1 khan Meeting Hall, DC Office, Khawzawlah Pu K. Vanlalthiana, Deputy Commissioner hovin meeting neih a ni a, free LPG connection hmalakna leh gas kaihhnawih chungchang sawi ho a ni. He hunah hian Khawzawl district chhunga mi harsa zawk te tana LPG connection tam thei ang ber a thlawna pek theih dan te, gas home delivery kalpui theih dan tur te, online booking hmanga gas lak dan chungchang te leh gas lak kawng hrang hranga mipui te tana remchang zawk leh awlsam zawk a siam theih dan tur te an sawi ho a ni. DC Pu K. Vanlalthiana chuan meeting ngai pawimawh a tel thei te chungah lawmthu a sawi a, mipui hamthatna ngaihtuah ho tura kal kan nih angin taimakna leh thahnem ngaihna chhuah zel turin a sawm bawk. Thurawn leh sawi tur nei apiang tan DC Office hi a inhawng reng a ni tih a sawi bawk. He hunah hian Consumers Union, Village Council leh Mamawia Indane Agency atanga aiawh te an lo tel a ni. Attachment Loading attachment...",Dated: 30 th Jul 24 4:26 PM,https://dipr.mizoram.gov.in/post/khawzawl-dc-hovin-free-lpg-connection-leh-gas-kaihhnawih-chungchangah-meeting-nei